મોરબી જિલ્લામાં બ્રાન્ચ કેનાલ મારફતે મોરબી તથા હળવદના ખેડુતોને નર્મદાનુ પાણી આપવાની માંગ સાથે તાલુકા પંચાયત પ્રમુખ સહિત જુદી જુદી ગ્રામ પંચાયતોના સરપંચો દ્વારા મોરબી કલેકટર કચેરી ખાતે ઉગ્ર રજૂઆત કરવામાં આવી હતી આ તકે તાલુકા પંચાયત પ્રમુખ ધર્મેન્દ્રસિંહ ઝાલાએ જણાવ્યું હતું કે જિલ્લા પ્રભારી મંત્રી અને કલેકટરને અનેક વખત રજૂઆત કરવા છતાં પણ રજૂઆતો ધ્યાને લેવામાં આવતી નથી સાથેજ ચિમકી પણ ઉચ્ચારવામાં આવી છે કે જો દસ દિવસમાં હળવદ પંથકના ખેડૂતોને પાણી નહીં આપવામાં આવે તો ખેડુતી માટે રવિ સિઝનનું મોટાભાગનું વાવેતર નષ્ટ થઈ જશે અને ખેડૂતોને મરવાનો વારો આવશે.